60. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 564 της 28/30 Αυγ. 1975 (ΦΕΚ Α' 182) Περί ιδρύσεως Εργαστηρίου και συστάσεως θέσεων Βοηθητικού Διδακτικού και Τεχνικού Προσωπικού παρά τη Ανωτάτη Γεωπονική Σχολή Αθηνών. Άρθρ.1.-Ιδρύεται παρά τη Ανωτάτη Γεωπονική Σχολή Αθηνών Εργαστήριον Ηλεκτρονικών Οργάνων, εποπτευόμενων διοικητικώς μεν υπό του πρυτάνεως της Σχολής, τεχνικώς δε υπό του Καθηγητού της Έδρας «Φυσικής και Γεωργικής Μετεωρολογίας». Άρθρ.2.-1.Παρά τω δια του άρθρ.1 του παρόντος ιδρυομένω Εργαστηρίω συνιστάται μία θέσις βοηθού και μία θέσις Ηλεκτρονικού επί βαθμοίς 8ω-6ω. 2.Ως ειδικόν τυπικόν προσόν διορισμού εις την θέσιν του Ηλεκτρονικού ορίζεται πτυχίον Ανωτέρας Σχολής Ηλεκτρονικών. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 